ทำความเข้าใจพื้นฐานเบื้องต้น เพิ่มทักษะของตัวเองแบบรวดเร็ว เล่นตามแทปกีตาร์ เรียนรู้คอร์ดพื้นฐานง่ายๆ ก่อน
ให้หาจูนเนอร์ไฟฟ้ามาสักอัน แล้วเอามาเช็คให้แน่ใจว่ากีตาร์ของคุณเสียงไม่เพี้ยนจริงๆ เพราะถ้าเกิดว่าคุณพยายามจะฝึกเล่นเพลงต่างๆ ด้วยกีตาร์ที่ตั้งสายไม่ตรง นั่นอาจจะทำให้คุณสับสนได้ โดยบทเรียนส่วนใหญ่ที่คุณเจอในอินเทอร์เน็ตนั้นมักจะตั้งสายแบบมาตรฐานหรือที่เรียกกว่า Standard tuning   การตั้งสายแบบมาตรฐานจะนับไล่มาตั้งแต่สายบนจนถึงสายล่าง ซึ่งก็จะตรงกับโน้ต E A D g b e  ให้คุณดีดสายเปิดบนกีตาร์ทุกสายและเช็คดูว่าเสียงโน้ตที่ออกมานั้นตรงกับที่จูนเนอร์บอกหรือเปล่า หากคุณนั่งเล่น จะมี 2 วิธีในการจับและวางกีตาร์ ถ้าอยากจะนั่งเล่นแบบธรรมดา ให้คุณวางกีตาร์บนขาข้างขวาหรือข้างที่คุณถนัด ส่วนอีกวิธีหนึ่งก็คือ วิธีแบบคลาสสิก ซึ่งผู้เล่นจะต้องวางกีตาร์ไว้บนขาข้างซ้ายหรือข้างที่ไม่ถนัดนั่นเอง ซึ่งทั้งสองวิธีนี้ คุณต้องเช็คด้วยว่าได้วางกีตาร์ไว้ติดกับลำตัวของตัวเองแล้ว ถ้าวางตำแหน่งกีตาร์ได้ถูกต้อง มันก็จะง่ายต่อการเล่นและจะช่วยป้องกันไม่ให้คุณรู้สึกเมื่อยเวลาเล่นด้วย ดังนั้น ให้คุณลองจับกีตาร์ทั้งสองแบบ และดูว่าแบบไหนที่คุณรู้สึกว่าเล่นแล้วสบายที่สุด  สไตล์การจับแบบคลาสสิกจะทำให้คุณสามารถควบคุมการเล่นบนคอกีตาร์ได้แทบจะทุกตำแหน่ง ส่วนวิธีแบบธรรมดาจะลดความเมื่อยเวลาเล่นได้ ในขณะที่เล่นอยู่ ให้คุณเช็คด้วยว่ากีตาร์ของคุณตั้งตรงแล้ว เพราะถ้าคุณเอียงกีตาร์เล่น นั่นอาจจะทำให้คุณปวดข้อมือได้ เวลาที่คุณยืนเล่น เช็คดูให้ดีว่าคุณใส่สะพายกีตาร์เอาไว้เรียบร้อยแล้ว และตัวกีตาร์ก็อยู่ติดกับลำตัวคุณโดยที่ด้านบนสุดของกีตาร์อยู่บนหน้าอกคุณ  วางท่าทางให้ผ่อนคลายเวลาเล่นกีตาร์ การฝึกฝนอย่างสม่ำเสมอจะช่วยพัฒนาทักษะการเล่นกีตาร์ของคุณในช่วงเวลาสั้นๆ ได้ แต่การหยุดพักนานๆ และไม่ตั้งใจกับการฝึกนั้นจะทำให้กล้ามเนื้อคุณไม่จดจำสิ่งที่ฝึกไว้ และทำให้คุณพัฒนาทักษะตัวเองได้ช้า ดังนั้น ให้คุณสละเวลาสัก 20 นาทีเพื่อฝึกให้ได้เกือบทุกวัน โดยเวลาที่คุณฝึก คุณอาจจะฝึกซ้อมเทคนิคต่างๆ หรือไม่ก็ลองเล่นคัฟเวอร์เพลงสักเพลงก็ได้  เมื่อคุณรู้สึกว่าตัวเองเล่นได้แบบไม่ต้องเกร็งแล้ว และนิ้วคุณก็ไม่ได้เจ็บมากมายอะไร คุณอาจจะซ้อมให้นานขึ้นไปอีกก็ได้ เมื่อเวลาผ่านไปนานๆ หากคุณฝึกฝนอย่างต่อเนื่อง ปลายนิ้วคุณก็จะด้านไปเอง และนั่นก็จะทำให้คุณเล่นกีตาร์ได้โดยที่ไม่เจ็บนิ้ว หากคุณรู้สึกเจ็บที่ข้อมือ ให้คุณพักก่อน และลองปรับเปลี่ยนตำแหน่งใหม่ เพื่อที่คุณจะได้ไม่เจ็บข้อมือเวลาเล่น สมัยนี้มีบทเรียนออนไลน์หลากหลายรูปแบบที่จะช่วยสอนเทคนิคขั้นพื้นฐานหรือเทคนิคขั้นสูงในการเล่นกีตาร์โปร่งให้กับคุณ ดังนั้น ให้คุณลองเสิร์ชหาวิดีโอสอนกีตาร์บน YouTube หรือไม่ก็เข้าไปดูในเว็บไซต์ที่มีบนเรียนให้ฟรีก็ได้ เพราะว่ายิ่งคุณเข้าใจแนวทางในการเล่นมากขึ้นเท่าไร คุณก็จะเล่นกีตาร์ได้ดีมากขึ้นเท่านั้น เว็บไซต์สอนกีตาร์ออนไลน์ของชาวต่างชาติที่เป็นที่นิยมก็จะมีทั้ง Guitar Tricks, Justin Guitar, JamPlay และ ArtistWorks เดี๋ยวนี้มีหลายแอปฯ ที่คุณสามารถดาวน์โหลดลงมือถือได้ ซึ่งมันเป็นแอปฯ ที่จะช่วยคุณในการเรียนรู้วิธีเล่นกีตาร์โปร่ง โดยแอปฯ เหล่านี้จะมีตั้งแต่แอปฯ ที่แนะนำคุณไปทีละสเต็ปว่าคุณต้องเล่นยังไง ไปจนถึงแอปฯ ที่ทำหน้าที่เป็นมิกเซอร์และเครื่องอัดเสียง ดังนั้น ให้คุณลองเข้าไปที่สโตร์ขายแอปฯ ของมือถือที่คุณใช้อยู่ และหาแอปฯ ประเภทนี้มาช่วยคุณในการฝึกดู  แอปฯ ที่คนนิยมใช้กันก็มีทั้งแอปฯ  Real Guitar แอปฯ Perfect Ear และแอปฯ GuitarTuna หากคุณอ่านโน้ตไม่เป็น นั่นจะต้องใช้เวลาเยอะมาก กว่าคุณจะจดจำและอ่านโน้ตได้จนคล่อง ดังนั้น แทปกีตาร์จึงเป็นวิธีที่ง่ายกว่าในเรื่องของการเขียนเพลงสำหรับผู้เริ่มต้น เพราะว่าไม่จำเป็นต้องไปเรียนในแบบที่เป็นทางการอะไรเลย ซึ่งแทปก็แค่บอกคุณง่ายๆ เลยว่า คุณควรจะวางนิ้วไว้ตรงไหนของเฟรตบอร์ด และควรจะต้องเล่นเพลงนั้นยังไง  โน้ตเพลงจะสามารถบอกคุณได้ว่าระยะเว้นห่างระหว่างโน้ตแต่ละตัวนั้นห่างกันเท่าไร แต่สำหรับการเล่นตามแทป คุณจำเป็นต้องฟังเพลงที่จะเล่นด้วยตัวเองก่อน หากคุณสนใจอยากจะเล่นเครื่องดนตรีชนิดอื่น คุณควรจะเรียนวิธีการโน้ตด้วย ให้คุณฟังเพลงที่ตัวเองชอบหลายๆ เพลงและลองเลือกเพลงที่คุณอยากเล่นมาฝึกสักเพลง โดยเวลาที่คุณจะเลือกเพลงแรกเพื่อฝึกกีตาร์นั้น ให้คุณพยายามหาเพลงที่มีทางคอร์ดง่ายๆ จากนั้นให้ฟังและดูว่าเพลงนั้นต้องเปลี่ยนคอร์ดเยอะแค่ไหน และมีความเร็วแค่ไหน ถ้าเพลงนั้นใช้คอร์ดไม่เยอะหรือฟังดูน่าจะเล่นง่าย คุณอาจจะเลือกเพลงนั้นมาฝึกเป็นเพลงแรกของตัวเองก็ได้  เพลงที่ง่ายต่อการฝึกเล่นกีตาร์ก็อย่างเช่น  “Three Little Birds” ของ Bob Marley และเพลง “Hey There Delilah” ของ Plain White T’s รวมถึงเพลง “Upside Down” ของ Jack Johnson ด้วย พิมพ์ชื่อเพลงและชื่อศิลปินลงไป แล้วเสิร์ชดูแทปของเพลงนั้น เมื่อคุณหาเจอแล้ว คุณก็จะรู้ว่าศิลปินคนนี้ใช้คอร์ดและโน้ตอะไรเล่นบ้าง เมื่อคุณสามารถที่จะตีคอร์ดออกมาให้เสียงเคลียร์ได้แล้ว ให้คุณลองตีคอร์ดเดิมในความเร็วและจังหวะริทึ่มที่ต่างไปจากเดิมดู ซึ่งริทึ่มนั้นจะขึ้นอยู่กับแพทเทิร์นในการตีคอร์ดบวกกับระยะที่คุณกดโน้ตต่างๆ ข้างเอาไว้ โดยให้คุณลองเล่นจังหวะธรรมดาๆ อย่าง 1-2-3-4 หรือที่เรียกกันว่า 4/4 ก่อน ซึ่งเลขตัวบนนั้นจะแทนจำนวนจังหวะที่อยู่ในแต่ละห้อง ดังนั้น ให้ลองตีคอร์ดขึ้นลงในหลายๆ รูปแบบ เพื่อสร้างเสียงที่แตกต่างให้กับริทึ่มของคุณ เมื่อคุณฝึกเล่นริทึ่มนั้นจนคล่องแล้ว คุณก็จะสามารถตีคอร์ดทั้งในจังหวะที่เร็วและในจังหวะที่ช้าให้สามารถไปด้วยกันได้ ในขณะที่คุณฝึกเล่น คุณอาจจะรู้สึกเจ็บนิ้ว ซึ่งถ้าหากคุณเจ็บจริงๆ ให้คุณหยุดพักก่อนแล้วค่อยกลับมาฝึกใหม่ทีหลัง
ดูให้แน่ใจว่ากีตาร์ของคุณตั้งสายตรงแล้ว. จับและวางกีตาร์ให้ถูกวิธี. ฝึกอย่างน้อย 20 นาที ให้ได้ 6 วันต่อสัปดาห์. ดูวิดีโอสอนกีตาร์ออนไลน์. ดาวน์โหลดแอปฯ ที่จะมาช่วยคุณในการฝึกกีตาร์. เล่นตามแทปแทนการเล่นตามโน้ตเพลง. ลองคิดดูว่าตัวเองอยากจะเรียนรู้ริฟฟ์กีตาร์แบบไหน. เปิดดูแทปของเพลงที่คุณจะฝึกในอินเทอร์เน็ต. ลองใช้แพทเทิร์นการตีคอร์ดและรึทึ่มแบบอื่นๆ บ้าง.
https://www.wikihow.com/Rapidly-Learn-to-Play-the-Acoustic-Guitar-Yourself https://www.wikihow.com/Rapidly-Learn-to-Play-the-Acoustic-Guitar-Yourself https://www.wikihow.com/Rapidly-Learn-to-Play-the-Acoustic-Guitar-Yourself https://www.wikihow.com/Rapidly-Learn-to-Play-the-Acoustic-Guitar-Yourself
Getting the Basics Down Increasing Your Skills Quickly Playing Tabs Learning Simple Open Chords